
PARLAMENTUL ROMÂNIEI

CAMERA DEPUTAŢILOR
Comisia juridică, de disciplină                      Comisia pentru buget, finanţe
               şi imunităţi                                                        şi bănci                                                                                         

        Nr. 31/806/2012                                                  Nr.22/308/2012                                                                                                                                         

        PLx 415/2012                                                     Bucureşti, 17 aprilie 2013
Raport Comun
asupra proiectului de Lege privind aprobarea Ordonanței Guvernului nr.22/2012 pentru modificarea și completarea Ordonanței de urgență a Guvernului nr.66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora
              În temeiul dispoziţiilor art. 95 din Regulamentul Camerei Deputaţilor, republicat, Comisia juridică, de disciplină şi imunităţi împreună cu Comisia pentru buget, finanţe şi banci, au fost sesizate spre dezbatere, în fond, cu proiectul de Lege privind aprobarea Ordonanței Guvernului nr.22/2012 pentru modificarea și completarea Ordonanței de urgență a Guvernului nr.66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, trimis cu adresa nr.PL.x 415 din 8 octombrie 2012 şi înregistrat cu nr.31/806/2012, respectiv cu nr. 22/308/2012.   

           Potrivit prevederilor art. 75 din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
          Senatul, în calitate de primă Cameră sesizată, a adoptat iniţiativa legislativă, în şedinţa din 2 octombrie 2012.

         Consiliul Legislativ a avizat favorabil iniţiativa legislativă, cu observaţii şi propuneri, conform avizului nr.669 din 23 august 2012.         

         Comisia pentru administraţie publică, amenajarea teritoriului si echilibru ecologic a avizat favorabil proiectul de lege, conform adresei nr. 26/287 din 12 februarie 2013.
         Comisia pentru afaceri europene, a avizat favorabil proiectul de lege, conform adresei nr. 40/325 din 23 octombrie 2012.

        Examinarea proiectului de lege în cadrul celor două Comisii a avut loc în şedinţe separate. Astfel, la data de 24 octombrie 2012 de către Comisia pentru buget, finanţe şi banci, iar la data de 9 aprilie, respectiv la data de 16 aprilie 2013 de către Comisia juridică, de disciplină şi imunităţi.

         Proiectul de lege are ca obiect de reglementare aprobarea Ordonanței Guvernului nr.22/2012 pentru modificarea și completarea Ordonanței de urgență a Guvernului nr.66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, în vederea extinderii autorităţilor cu competenţe în gestionarea fondurilor europene, a definirii unor noi termeni, a introducerii unor reglementări în ceea ce priveşte măsurile pe care autorităţile cu competenţe de gestionare a fondurilor europene trebuie să le ia în cazul în care se formulează suspiciuni de fraudă. 
        La lucrări au fost prezenţi, din partea Comisiei pentru buget, finanţe şi bănci, 32 deputaţi din totalul de 32 de membri, iar din partea Comisiei juridice, de disciplină şi imunităţi, 19 deputaţi din totalul de 27 membri.   
        La dezbaterile din cadrul Comisiei juridice, de disciplină şi imunităţi au participat, în calitate de invitaţi, din partea Ministerului Finanţelor Publice, doamna Mihaela Cernăzeanu, doamna Ioana Munteanu şi domnul Dan Merinde Liviu Gradinaru.
         În urma examinării iniţiativei legislative şi a opiniilor exprimate, membrii celor două Comisii au hotărât, cu majoritate de voturi să propună plenului Camerei Deputaţilor adoptarea proiectului de Lege privind aprobarea Ordonanței Guvernului nr.22/2012 pentru modificarea și completarea Ordonanței de urgență a Guvernului nr.66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, în forma adoptată de Senat.
       În raport cu obiectul şi conţinutul reglementării, iniţiativa legislativă face parte din categoria legilor ordinare.

             PREŞEDINTE,
                                                  PREŞEDINTE,

       Bogdan Liviu CIUCĂ                                               Dan Radu RUŞANU
               SECRETAR,
                                                        SECRETAR,
  Thedor – Cătălin NICOLESCU                                    Gheorghe DRAGOMIR  
Consilie  parlamentar,  Ciprian Bucur 
Consilier parlamentar, Giorgiana Ene

